Ο **Κέβιν Όουεν ΜακΚάρθι** (αγγλικά: *Kevin Owen McCarthy*, 26 Ιανουαρίου 1965), είναι Αμερικανός πολιτικός και μέλος του Ρεπουμπλικανικού Κόμματος, που υπηρέτησε ως 55ος Πρόεδρος της Βουλής των Αντιπροσώπων των Ηνωμένων Πολιτειών, από τον Ιανουάριο του 2023 έως την ανατροπή του με ψήφο της Βουλής, στις 3 Οκτωβρίου 2023.

Είναι Μέλος της Βουλής των Αντιπροσώπων των Ηνωμένων Πολιτειών για την 23η κογκρεσιακή περιφέρεια της πολιτείας της Καλιφόρνιας από τον Ιανουάριο του 2007. Ύστερα από την αναδιανομή των εδρών του 2020, ο ΜακΚάρθι αντιπροσωπεύει την 20η περιφέρεια της Καλιφόρνιας, από το 2023.

Υπηρέτησε ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών από το 2019 έως το 2023. Ήταν ο Ηγέτης των Ρεπουμπλικανών βουλευτών της Βουλής των Αντιπροσώπων από τον Ιανουάριο του 2019 έως τον Οκτώβριο του 2023. 

Επίσης είχε υπηρετήσει και ως Ηγέτης της Πλειοψηφίας της Βουλής των Αντιπροσώπων των ΗΠΑ από το 2014 έως το 2019, καθώς και ως Υφηγητής της Πλειοψηφίας της Βουλής, από το 2011 έως το 2014. 

Προηγουμένως, έχει υπηρετήσει ως Ηγέτης της Μειοψηφίας της Πολιτειακής Συνέλευσης της Καλιφόρνιας (2004-2006), καθώς και ως Μέλος της Πολιτειακής Συνέλευσης της Καλιφόρνιας από την 32η περιφέρεια (2002-2006).

Ως Πρόεδρος της Βουλής, ο Κέβιν ΜακΚάρθι, ήταν δεύτερος στη διαδοχή της Προεδρίας των Ηνωμένων Πολιτειών, αμέσως μετά την Αντιπρόεδρο Κάμαλα Χάρις, και θεωρούνταν ο τρίτος ισχυρότερος πολιτικός παράγοντας των Ηνωμένων Πολιτειών.

Βιογραφία
---------

Ο Κέβιν ΜακΚάρθι, γεννήθηκε στις 26 Ιανουαρίου του 1965, στο Μπέικερσφιλντ της Καλιφόρνιας. Ο παππούς του ήταν Ιταλός μετανάστης στις ΗΠΑ. Μεγάλωσε σε μια οικογένεια που υποστήριζαν το Δημοκρατικό Κόμμα. Έτσι είναι ο πρώτος από την οικογένειά του, που είναι μέλος του Ρεπουμπλικανικού Κόμματος. 

Σπούδασε Μάρκετινγκ στο Πολιτειακό Πανεπιστήμιο της Καλιφόρνιας στο Μπέικερσφιλντ, από το οποίο έλαβε πτυχίο (BS) το 1989, ενώ έκανε μεταπτυχιακές σπουδές στην Διοίκηση Επιχειρήσεων στο ίδιο Πανεπιστήμιο, λαμβάνοντας master (MBA) το 1994. Κατά τη διάρκεια των σπουδών του, εργάστηκε ως εποχιακός πυροσβέστης της Κομητείας Κερν.

Πολιτική
--------

Το 1995, έγινε Πρόεδρος των Νέων Ρεπουμπλικανών της Καλιφόρνιας. Από το 1999 έως το 2001, διατέλεσε Πρόεδρος των Εθνικής Ένωσης Νέων Ρεπουμπλικανών. 

#### Συνέλευση της Καλιφόρνιας

Ο ΜακΚάρθι, εξελέγη το 2002, Μέλος της Πολιτειακής Βουλής (Συνέλευσης) της Καλιφόρνιας.  Το 2004, ανέλαβε Ηγέτης της Μειοψηφίας της Πολιτειακής Συνέλευσης της Καλιφόρνιας, θέση στην οποία παρέμεινε έως το 2006.

#### Βουλή των Αντιπροσώπων των ΗΠΑ

Στις εκλογές του 2006, εξελέγη Μέλος της Βουλής των Αντιπροσώπων των Ηνωμένων Πολιτειών για την 22η εκλογική περιφέρεια της Καλιφόρνιας, έδρα στην οποία εκλεγόταν συνεχώς έως το 2012. Στις εκλογές του 2012, εξελέγη Βουλευτής, στην 23η περιφέρεια της Καλιφόρνιας, θέση στην οποία είναι εν ενεργεία και σήμερα.

##### Ηγετικές θέσεις στη Βουλή των Αντιπροσώπων

Από το 2011 έως το 2014, διατέλεσε Υφηγητής της Πλειοψηφίας της Βουλής, ενώ από το 2014 έως το 2019, διατέλεσε Ηγέτης της Πλειοψηφίας της Βουλής.

##### Ηγέτης της Μειοψηφίας της Βουλής των Αντιπροσώπων

Τον Νοέμβριο του 2018, η Διάσκεψη των Ρεπουμπλικανών βουλευτών της Βουλής των Αντιπροσώπων των Ηνωμένων Πολιτειών, εξέλεξε τον Κέβιν ΜακΚάρθι ως τον επόμενο ηγέτη τους. Εσωκομματικός του αντίπαλος, ήταν ο Τζιμ Τζόρνταν, τον οποίο κέρδισε με 159 ψήφους έναντι 43 ψήφων.

Από τις 3 Ιανουαρίου 2019 έως τις 3 Ιανουαρίου 2023, υπηρέτησε ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών. Ηγήθηκε του Ρεπουμπλικανικού Κόμματος της Βουλής των Αντιπροσώπων, κατά τις εκλογές του 2020 και κατά τις εκλογές του 2022.

Πρόεδρος της Βουλής των Αντιπροσώπων
------------------------------------

Έχοντας ήδη κερδίσει οι Ρεπουμπλικανοί την πλειοψηφία της Βουλής των Αντιπροσώπων από τις εκλογές του Νοεμβρίου 2022, ο Κέβιν ΜακΚάρθι ως ηγέτης του Κόμματος στη Βουλή, κατά την έναρξη του 118ου Κογκρέσου των Ηνωμένων Πολιτειών, ήταν ο βασικός υποψήφιος των Ρεπουμπλικανών για το αξίωμα του Προέδρου της Βουλής των Αντιπροσώπων, όμως από την 1η έως τη 14η ψηφοφορία απέτυχε να εκλεγεί εξαιτίας αποστατών βουλευτών εντός του κόμματός του. Ήταν η πρώτη φορά που δεν είχε εκλεγεί πρόεδρος της Βουλής, από την πρώτη ψηφοφορία από το 1923, και η πρώτη φορά που οι εκλογές είχαν λάβει περισσότερα από εννέα ψηφοδέλτια από το 1859.

Κατά την 15η ψηφοφορία, ο ΜακΚάρθι, αφού είχε σημειώσει κάποια πρόοδο από την 12η έως τη 15η ψηφοφορία και ύστερα από μιά ιστορική προσπάθεια, κατάφερε να εκλεγεί τελικά ως 55ος Πρόεδρος της Βουλής των Αντιπροσώπων των Ηνωμένων Πολιτειών, λαμβάνοντας 216 ψήφους, έναντι 212 του Δημοκρατικού ανθυποψήφιού του και Ηγέτη της Μειοψηφίας Χακίμ Τζέφρις.

Πολιτικές Θέσεις
----------------

### Κοινωνικά και περιβαλλοντικά ζητήματα

#### Άμβλωση και υγειονομική περίθαλψη

Κατά τη θητεία του στην Πολιτειακή Συνέλευση της Καλιφόρνιας, ήταν υπέρ των δικαιώματων της άμβλωσης, όμως ήταν αντίθετος με τις κρατικές δαπάνες για την υποστήριξή τους. Από το 2015 και έπειτα θεωρείται υποστηρικτής κατά των αμβλώσεων, και υποστηρίζει την άμβλωση μόνο για περιπτώσεις βιασμού, αιμομιξίας ή κινδύνου για την ζωή της γυναίκας. Αντιτίθεται στην ομοσπονδιακή χρηματοδότηση της Planned Parenthood. 

Στα ζητήματα υγειονομικής περίθαλψης, ο ΜακΚάρθι ως ηγέτης της πλειοψηφίας της Βουλής, ήταν από τις βασικές φιγούρες για την κατάργηση του νόμου για την προστασία των ασθενών και την προσιτή φροντίδα (Obamacare).

Αντιτίθεται στη νομιμοποίηση και τη χρήση κάνναβης και για ιατρικούς σκοπούς.

#### Γάμος ομόφυλων ζευγαριών

Ο ΜακΚάρθι είναι γενικά αντίθετος από την νομική κωδικοποίηση των γάμων των ομόφυλων ζευγαριών. Ήταν υποστηρικτής του νόμου για την υπεράσπιση του γάμου (DOMA) του 1996, ο οποίος απαγόρευε πρακτικά την ομοσπονδιακή αναγνώριση του γάμου ομοφύλων.

#### Περιβαλλοντικά ζητήματα

Όσον αφορά τα περιβαλλοντικά ζητήματα, ο ΜακΚάρθι, δεν αποδέχεται την επιστημονική συναίνεση για την κλιματική αλλαγή. Έχει ανακοινώσει ότι αντιτίθεται στη Συμφωνία του Παρισιού. Για την αντιμετώπιση της κλιματικής αλλαγής, έχει προτείνει πρόσφατα την επέκταση για την μείωση φόρων για τεχνολογίες γεωλογικής αποθήκευσης διοξειδίου του άνθρακα καθώς και την εκτεταμένη δενδροφύτευση. Επίσης έχει δηλώσει ότι «πρέπει να κάνουμε κάτι πραγματικά διαφορετικό για την αντιμετώπιση της κλιματικής αλλαγής, απ' ό,τι κάνουμε μέχρι σήμερα». 

### Εξωτερική πολιτική

Ο ΜακΚάρθι είναι ένθερμος υποστηρικτής του Ισραήλ και λαμβάνει δωρεές από φιλο-ισραηλινές ομάδες. Υποστηρίζει ότι η πρωτεύουσα του Ισραήλ πρέπει να είναι η Ιερουσαλήμ. Έχει ασκήσει σκληρή κριτική εναντίον τριών βουλευτών της αριστερής πτέρυγας του Δημοκρατικού Κόμματος, της Αλεξάντρια Οκάσιο Κορτέζ, της Ρασίντα Τάιμπ και της Ιλχάν Ομάρ, για την στάση που έχουν κατά της ισραηλινής κυβέρνησης και υπέρ της Παλαιστίνης. Έχει δηλώσει ότι θα επιδιώξει να απομακρύνει την Ιλχάν Ομάρ από την Επιτροπή Εξωτερικών Υποθέσεων της Βουλής των Αντιπροσώπων.

Επίσης έχει δηλώσει ότι υποστηρίζει την προσάρτηση της Δυτικής Όχθης στο Ισραήλ. 

### Ντόναλντ Τραμπ

Ο Κέβιν ΜακΚάρθι από την ανακοίνωση της υποψηφιότητας του Ντόναλντ Τραμπ από το 2016 ήταν από τους πρώτους υποστηρικτές του, αφού θεώρησε ότι ο Τραμπ θα κάνει "ένταση" η οποία θα βοηθήσει εν γένει το Ρεπουμπλικανικό Κόμμα.

Ο ΜακΚάρθι συνεχίζει να θεωρείται στενός σύμμαχος του Τραμπ παρότι τον επέκρινε για τις ενέργειές του κατά την Εισβολή στο Καπιτώλιο στις 6 Ιανουαρίου 2021. Ο ΜακΚάρθι δεν ψήφισε υπέρ της πρώτης και της δεύτερης παραπομπής του Ντόναλντ Τραμπ.

Ο πρώην πρόεδρος Ντόναλντ Τραμπ, ενέκρινε και υποστήριξε τον Κέβιν ΜακΚάρθι για το αξίωμα του Προέδρου της Βουλής των Αντιπροσώπων των Ηνωμένων Πολιτειών ύστερα από τη νίκη του Ρεπουμπλικανικού Κόμματος στη Βουλή των Αντιπροσώπων στις ενδιάμεσες εκλογές του 2022.

Προσωπική Ζωή
-------------

Είναι παντρεμένος από το 1992, με την Τζούντι Γουέιτζις και έχουν δύο παιδιά. Διαμένει μόνιμα στο Μπέικερσφιλντ της Καλιφόρνιας.

Στις 3 Οκτωβρίου 2023 με ψηφοφορία της βουλής ανατράπηκε από πρόεδρος και έγινε ο πρώτος πρόεδρος της βουλής που αποχώρησε με τέτοιον τρόπο στην ιστορία.

Παραπομπές
----------

1. ↑  time.com/collection/100-most-influential-people-2022/6177678/kevin-mccarthy/.
2. ↑  Zanona, Clare Foran,Manu Raju,Annie Grayer,Melanie (6 Ιανουαρίου 2023). «McCarthy elected House speaker after days of painstaking negotiations and failed votes | CNN Politics». *CNN* (στα Αγγλικά). Ανακτήθηκε στις 7 Ιανουαρίου 2023.
3. ↑  «About». *Congressman Kevin McCarthy* (στα Αγγλικά). 3 Δεκεμβρίου 2012. Ανακτήθηκε στις 7 Ιανουαρίου 2023.
4. ↑
5. ↑  «Kevin McCarthy (California politician)» (στα αγγλικά). *Wikipedia*. 2021-01-01. .
6. ↑  «Speakers of the House (1789 to present) | US House of Representatives: History, Art & Archives». *history.house.gov* (στα Αγγλικά). Ανακτήθηκε στις 7 Ιανουαρίου 2023.
7. ↑  «Congressman Kevin McCarthy». *Congressman Kevin McCarthy* (στα Αγγλικά). Ανακτήθηκε στις 3 Ιανουαρίου 2021.
8. ↑  «Official Campaign Web Site - Kevin McCarthy». *Library of Congress, Washington, D.C. 20540 USA*. Ανακτήθηκε στις 3 Ιανουαρίου 2021.
9. ↑  «About». *Congressman Kevin McCarthy* (στα Αγγλικά). 3 Δεκεμβρίου 2012. Ανακτήθηκε στις 3 Ιανουαρίου 2021.
10. ↑  «Kevin McCarthy (California)». *Ballotpedia* (στα Αγγλικά). Ανακτήθηκε στις 3 Ιανουαρίου 2021.
11. ↑  «Kevin McCarthy (California politician)» (στα αγγλικά). *Wikipedia*. 2021-01-01. .
12. ↑  Pramuk, Jacob. «Rep. Kevin McCarthy elected GOP leader in the House for next Congress». *CNBC* (στα Αγγλικά). Ανακτήθηκε στις 7 Ιανουαρίου 2023.
13. ↑  «Official Campaign Web Site - Kevin McCarthy». *Library of Congress, Washington, D.C. 20540 USA*. Ανακτήθηκε στις 3 Ιανουαρίου 2021.
14. ↑  «Επιμένουν κατά του Μακάρθι οι «αντάρτες» Ρεπουμπλικάνοι – Σερί ήττα του στη Βουλή των Αντιπροσώπων και ένα ιστορικό γεγονός – Ευρυτανικά ΝΕΑ». Ανακτήθηκε στις 7 Ιανουαρίου 2023.
15. ↑  «Speaker Drama: Why is the US House of Representatives in deadlock?». *MSN*. Ανακτήθηκε στις 7 Ιανουαρίου 2023.
16. ↑  Hulse, Carl (2023-01-05). «100 Years Later, a Modern Speaker Showdown Feels Eerily Similar» (στα αγγλικά). *The New York Times*. ISSN 0362-4331.. Ανακτήθηκε στις 2023-01-07.
17. ↑  «Kevin McCarthy elected US House Speaker amid angry scenes» (στα αγγλικά). *BBC News*. 2023-01-06.. Ανακτήθηκε στις 2023-01-07.
18. ↑  Cox, Christina Wilkie,Chelsey. «GOP leader McCarthy elected House Speaker on 15th vote in historic run». *CNBC* (στα Αγγλικά). Ανακτήθηκε στις 7 Ιανουαρίου 2023.
19. ↑  «Ο ΜακΚάρθι εξελέγη πρόεδρος της Βουλής των Αντιπροσώπων – αλλά με τι κόστος». *Protagon.gr*. Ανακτήθηκε στις 7 Ιανουαρίου 2023.
20. ↑  «House Republicans narrowly pass GOP health care bill». *www.cbsnews.com* (στα Αγγλικά). Ανακτήθηκε στις 8 Ιανουαρίου 2023.
21. ↑  «Smoke the Vote: Guide to legalize marijuana in the US!». *vote.norml.org* (στα Αγγλικά). Ανακτήθηκε στις 8 Ιανουαρίου 2023.
22. ↑  «House to defend the Defense of Marriage Act in court» (στα αγγλικά). 2011-03-10. ISSN 0190-8286.. Ανακτήθηκε στις 2023-01-08.
23. ↑  «House Minority Leader Kevin McCarthy Speaks at Republican Jewish Coalition | C-SPAN.org». *www.c-span.org*. Ανακτήθηκε στις 8 Ιανουαρίου 2023.
24. ↑
25. ↑  Kampeas, Ron. «McCarthy vows to remove Omar from foreign affairs committee over Israel criticism». *www.timesofisrael.com* (στα Αγγλικά). Ανακτήθηκε στις 8 Ιανουαρίου 2023.
26. ↑  Solender, Andrew. «McCarthy Reportedly Plans Move To Oust Ilhan Omar From Committee». *Forbes* (στα Αγγλικά). Ανακτήθηκε στις 8 Ιανουαρίου 2023.
27. ↑  «Kevin McCarthy maintains his pledge to remove Rep. Ilhan Omar from foreign affairs committee». *www.cbsnews.com* (στα Αγγλικά). Ανακτήθηκε στις 8 Ιανουαρίου 2023.
28. ↑
29. ↑  Chen, Shawna (23 Απριλίου 2022). «Trump: Relationship with McCarthy unaffected». *Axios* (στα Αγγλικά). Ανακτήθηκε στις 8 Ιανουαρίου 2023.
30. ↑  Cohen, Jamie Gangel,Kevin Liptak,Michael Warren,Marshall (12 Φεβρουαρίου 2021). «New details about Trump-McCarthy shouting match show Trump refused to call off the rioters | CNN Politics». *CNN* (στα Αγγλικά). Ανακτήθηκε στις 8 Ιανουαρίου 2023.
31. ↑  News, A. B. C. «Donald Trump's McCarthy endorsement a non-factor in GOP speaker standoff». *ABC News* (στα Αγγλικά). Ανακτήθηκε στις 8 Ιανουαρίου 2023.
32. ↑  Hooper, Kelly. «Trump endorses McCarthy after three failed speaker votes». *POLITICO* (στα Αγγλικά). Ανακτήθηκε στις 8 Ιανουαρίου 2023.
33. ↑  Archive, View Author· feed, Get author RSS (4 Ιανουαρίου 2023). «Trump fully backs McCarthy's speaker bid: 'VOTE FOR KEVIN'» (στα Αγγλικά). Ανακτήθηκε στις 8 Ιανουαρίου 2023.
34. ↑  «Kevin McCarthy (California politician)» (στα αγγλικά). *Wikipedia*. 2021-01-01. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131781486
* LCCN: no2010164775
* ISNI: 0000 0000 9028 9485
* GND: 1273038061
* SUDOC: 237907933
* US Congress: M001165

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγέτες του Κογκρέσου των Ηνωμένων Πολιτειών |
| --- |
|  |
| 
**Πρόεδρος της Γερουσίας: Κάμαλα Χάρις (Δ)** ‧ **Πρόεδρος της Βουλής: Κέβιν ΜακΚάρθι (Ρ)**  *Αναπληρώτρια Πρόεδρος της Γερουσίας: Πάτι Μάρεϊ (Δ)*  |
|  |
| Ηγέτες της Γερουσίας των ΗΠΑ | 
* **Ηγέτης της Πλειοψηφίας: Τσακ Σούμερ (Δ)**
* **Ηγέτης της Μειοψηφίας: Μιτς ΜακΚόννελ (Ρ)**
 |  |
|  |
| Ηγέτες της Βουλής των Αντιπροσώπων των ΗΠΑ | 
* **Ηγέτης της Πλειοψηφίας: Στιβ Σκαλίζ (Ρ)**
* **Ηγέτης της Μειοψηφίας: Χακίμ Τζέφρις (Δ)**
 |

 |